**Mesto Žilina v súvislosti s organizovaním podujatia**

**Staromestské slávnosti 2022**

**vyhlasuje výberové konanie na prenájom stánkov na Mariánskom námestí a na Námestí A. Hlinku na obdobie od 16. júna do 18 júna 2022**

**Vyhlasovateľ:**

**Mesto Žilina
Sídlo:** Námestie obetí komunizmu č.1, 011 31 Žilina
**Štatutárny zástupca:** Mgr. Peter Fiabáne, primátor

**Bankové spojenie:**Prima banka Slovensko a. s. **Číslo účtu:** SK37 5600 0000 0003 3035 3001
**IČO:** 00321796
**DIČ:** 2021339474
**IČ DPH:** nie je platiteľom DPH

1. **Prihlášky**

Miesto konania: **Žilina –** **Mariánske námestie, Námestie Andreja Hlinku.**

Termín konania: **16.6. až 18.6.2022 vrátane (16.6. až 17.6.2022 vrátane – pre Námestie Andreja Hlinku)**

Otváracie hodiny stánkov budú: **od 10.00 hod. – do 20.00 hod. maximálne do 23.00 hod**.

Termín podania prihlášky: **do** **28.4.2022 do 14.00 hod.**

Každý účastník bude mať k dispozícii drevený stánok s rozmermi 4x3 m (4 stánky na Mariánskom námestí, 6 stánkov na Námestí Andreja Hlinku)

Záujemca si musí vyplniť prihlášku na predaj **jedál a** **nápojov** /dve a viac tepelne upravovaných jedál rôzneho druhu, čapované nápoje alkoholické a nealkoholické/ a zaslať ju **spolu s prílohami** poštou na adresu: Mestský úrad Žilina, Námestie obetí komunizmu 1, 011 31 Žilina alebo e-mailom na stefan.vancik@zilina.sk

Prihláška musí byť riadne a pravdivo vyplnená a musí obsahovať prílohy tak ako je v nej uvedené. Prihláška musí byť vyplnená na formulári, ktorý je zverejnený spolu s týmto oznámením, prihláška na inom formulári nebude posudzovaná.

### **Postup pri výbere predávajúcich**

# **Formálne posúdenie prihlášky na predaj jedál a nápojov**

Po doručení prihlášky v termíne stanovenom vyhlasovateľom a jej zaevidovaní MsÚ Žilina, sa posúdi jej úplnosť a správnosť údajov uvedených v prihláške a vo všetkých jej prílohách.

Podmienkou pristúpenia k hodnoteniu prihlášky komisiou je splnenie formálnych náležitostí. Ak prihláška nespĺňa náležitosti alebo nie je úplná, alebo nie je na predpísanom formulári, nebude predložená na zasadnutie komisie a žiadateľ bude informovaný o situácii. Prihláška nebude predložená na posúdenie komisii ani v prípade, že žiadateľ má evidované nedoplatky voči mestu Žilina, resp. voči iným subjektom (kontrola cez finstat.sk).

# **Komisia pre výber úspešných uchádzačov o nájom stánku** (ďalej len „komisia“)

Komisia sa zriaďuje s cieľom posúdiť a vyhodnotiť prihlášky za účelom výberu optimálneho počtu predajcov jedál a nápojov tak, aby ponuka ambulantného predaja bola čo najrozmanitejšia. Komisia je zložená z predsedu, štyroch členov komisie a zapisovateľa.

**Hodnotiace kritériá a proces hodnotenia**

Komisia posudzuje len prihlášky, ktoré spĺňajú všetky formálne podmienky.

Kritériá:

Kritérium č. 1 **Originalita a kvalita predávaných jedál (20 bodov)**

* kontrola živnostenského alebo obchodného registra,
* rozmanitosť ponúkaného sortimentu,
* originalita receptúry ponúkaného sortimentu,
* vlastná produkcia. produkty vyrobené na Slovensku.

Kritérium č. 2 **Referencie (20 bodov)**

* referencie predajcu z iných miest, trhov, podujatí festivalového charakteru (fotodokumentácia, ocenenia), skúsenosti predajcu s realizáciou podobných aktivít, webová stránka predajcu,
* hodnotia sa skúsenosti vyhlasovateľa s predajcom z predchádzajúcich rokov (dodržiavanie zmluvných podmienok, organizačných pokynov).

Kritérium č. 3 **Regionálnosť – tradičnosť (20 bodov)**

* spojitosť produktu s regiónom – lokálnym, národným, zahraničným, tradícia ponúkaného jedla,

Kritérium č. 4 **Výška nájomného (20 bodov)**

* body budú pridelené priamo úmerne podľa ponúknutej výšky nájomného.

Kritérium č. 5 **Prezentácia predaja (20 bodov)**

* vizualizácia interiéru stánku, dekorácie interiéru, oblečenie personálu.

O návrhu konečného hodnotenia prihlášky rozhoduje komisia. Pri rovnosti bodov sa rozhoduje hlasovaním nadpolovičnou väčšinou hlasov prítomných členov komisie. Pred každým hlasovaním predsedajúci oznámi, o akej prihláške sa bude hlasovať. Komisia sa môže uzniesť na inom spôsobe hlasovania. V prípade, ak komisia zistí, že žiadateľ úmyselne predložil nepravdivé informácie a skutočnosti, navrhne ho vylúčiť z možnosti pridelenia stánku.

1. **Nájomné za celé obdobie konania ambulantného predaja je nasledovné:**

Pre úspešných uchádzačov bude pripravená nájomná zmluva na podpis. Podpis nájomnej zmluvy musí byť zrealizovaný najneskôr do **25.5.2022**. V cene nájomného sú zahrnuté náklady na dodávku elektrickej energie.

* minimálne nájomné je 250,- eur/ deň.

Úhrada nájomného v plnej výške musí byť zrealizovaná najneskôr do **3.6.2022**.

1. **Časový priebeh**
* Lehota na podanie Žiadosti o nájom stánku**: do** **28.4.2022 do 14.00 hod.**
* Oznámenie o výsledku výberového konania: **do 11.5.2022**
* Podpis nájomnej zmluvy**: do** **25.5.2022**
* Úhrada nájomného: **do 3.6.2022**
1. **Informácia pre vjazd do pešej zóny k stánkom** **na dobu nevyhnutne potrebnú na naloženie a vyloženie tovaru do stánkov pre účastníkov:**

Vjazd do pešej zóny je bezplatný v týchto časových intervaloch*:*

* *Od 16.6.2022 do 18.6.2022 od 7:00 do 11:00 hod..*
* *Odvezenie sortimentu resp. zloženie stánku po každom dni je možné len po skončení kultúrneho programu, kedy bude vjazd do pešej zóny bezplatný. Počas kultúrneho programu nie je povolený vjazd na námestia motorovým vozidlom. Je možné sa vozidlo odstať do PZ – priľahlých ulíc a následne manuálne zásobovanie stánkov.*

Upozorňujeme, že v pešej zóne (Mariánske námestie, Farské schody, Námestie Andreja Hlinku) nie je možné parkovať z bezpečnostných a obslužných dôvodov. V prípade nerešpektovania tohto pokynu Vám môže byť udelená pokuta zo strany Mestskej polície.

Žiadame o dodržiavanie uvedených časov na vstup do pešej zóny, nakoľko mimo túto dobu budú vysunuté stĺpiky a nebude možnosť dostať sa do pešej zóny. V inom čase je vstup do pešej zóny spoplatnený.

Pre dovezenie/odvezenie sortimentu bude možný vstup len cez priľahlé ulice:

* k Mariánskemu námestiu: Sládkovičova, Radničná a Burianova medzierka,
* k Farským schodom: Dolný val, Horný val,
* k Námestiu Andreja Hlinku: Pivovarská, M.R. Štefánika.
1. **Všeobecné informácie**

Podaním prihlášky na prenájom stánkov na predaj jedál a nápojov nevzniká nárok na pridelenie predajného stánku.

Vyhlasovateľ si vyhradzuje právo výberové konanie kedykoľvek do uzavretia nájomných zmlúv zrušiť alebo neuzatvoriť nájomnú zmluvu s ktorýmkoľvek zo záujemcov zo závažných dôvodov, pričom poskytne záujemcovi odôvodnenie tohto rozhodnutia.

Účastníci sú povinní akceptovať pokyny vyhlasovateľa a Mestskej polície a taktiež sú povinní si zabezpečiť k predaju všetky náležitosti, ktoré vyžaduje legislatíva a hygienické predpisy platné v Slovenskej republike.

V prípade, ak bude ambulantný predaj vyhlasovateľom zrušený z akéhokoľvek dôvodu (napr. z dôvodu situácie spojenej s pandémiou COVID 19), bude nájomcom vrátené nájomné v plnej resp. alikvotnej časti.

Nájomca je povinný zabezpečiť používanie výhradne papierového alebo kompostovateľného riadu a obalov.

Nájomca je povinný akceptovať systém vratných 0,5 l pohárov, ktorý je zabezpečovaný spoločnosťou HARWIL – eko servis s. r. o..

Nájomca je povinný akceptovať, že v súvislosti so zmluvou o sponzorstve na podujatí Staromestské slávnosti 2022 bude čapovať v prípade záujmu **výhradne** len pivo z portfólia spoločnosti Plzeňský Prazdroj Slovensko. Má možnosť výber z týchto značiek pív - Šariš, Gambrinus, Radegast, Kozel, Birell od dodávateľa uvedeného v tomto bode. Minimálny objem odberu od dodávateľa je 5 sudov(1sud = 50l)

Nájomca nesmie na podujatí Staromestské slávnosti 2022 predávať pivo, nealkoholické pivo (ochutené aj neochutené) a kofolu v plechovkách, plastových fľaškách alebo iných nádobách. Nájomca taktiež nesmie na podujatí Staromestské slávnosti 2022 predávať pivo, nealkoholické pivo (ochutené aj neochutené) a kofolu tak, že tieto bude nalievať zákazníkom z plechoviek, plastových fliaš, alebo iných nádob. Jediný povolený spôsob predaja piva, nealkoholického piva (ochuteného aj neochuteného) a kofoly, je čapovaním zo suda do vratného pohára.

Každý účastník je povinný na žiadosť vyhlasovateľa predložiť počas celého obdobia trvania ambulantného predaja doklady preukazujúce oprávnenie užívať stánok (nájomná zmluva) a úhradu nájomného**.**

**Vyhlasovateľ oznamuje, že nejde o verejnú obchodnú súťaž v zmysle Obchodného zákonníka ani o verejnú súťaž v zmysle Občianskeho zákonníka.**

**Mesto Žilina –** **ako vyhlasovateľ si vyhradzuje právo výberu predajcov a určenia rozmiestnenia predajných miest alebo stánkov.**

**Mesto Žilina – ako vyhlasovateľ si vyhradzuje právo vyradenia uchádzača v prípade, ak nesplní podmienky podania prihlášky podľa tohto oznámenia.**

**Mesto Žilina – ako vyhlasovateľ si vyhradzuje právo na odstúpenie od zmluvy v prípade vážneho porušenia podmienok zmluvy zo strany nájomcu.**

Ďalšie informácie: Ing. Štefan Vančík, tel. 041/7063319, e-mail: stefan.vancik@zilina.sk